पाएं अपने शहर की ताज़ा ख़बरें और फ्री ई-पेपरडाउनलोड करें
पानीपत. थाना शहर क्षेत्र में टाटा सुपर ने एक बच्चे को कुचल दिया, जिससे उसकी मौत हो गई। हादसे में उसकी दो बहनें बाल-बाल बच गईं। पुलिस ने आरोपी चालक को गिरफ्तार कर वाहन को कब्जे में ले लिया है। इससे पहले कॉलोनी के लोगों ने गुस्से में वाहन पर तोड़फोड़ की और इसे जलाने का प्रयास किया।
घटना रविवार शाम 6:30 बजे की है। बरसत रोड पर धमीजा कॉलोनी के रमेश का ढाई साल के इकलौता बेटा वंश अपनी बड़ी बहन पिंकी व सुमन के साथ गली के प्लॉट में खेल रहा था। तभी बरसत रोड से देवी मंदिर की तरफ आ रहे टाटा सुपर चालक धमीजा कॉलोनी के सेठी ने स्टेयरिंग से संतुलन खो दिया। वाहन सड़क से नीचे गली में जा पहुंचा और वंश को कुचल दिया। इस हादसे में वंश गंभीर रूप से घायल हो गया, जबकि पिंकी व सुमन बच गईं।
परिजनों ने घायल वंश को अग्रसेन अस्पताल में भर्ती कराया, जहां रात 11 बजे उसकी मौत हो गई। थाना शहर पुलिस ने केस दर्ज करके आरोपी चालक सेठी को गिरफ्तार कर लिया है।
(आगे की स्लाइड में देखें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn